อยากจะสอบถามเรื่องตกขาวต่ะ
สวัสดีค่ะ ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยก็ได้ (โดยเฉพาะเมื่อปล่อยให้แห้ง) ไม่มีกลิ่นเหม็นรุนแรง แต่จะมีกลิ่นเฉพาะตัวในแต่ละคนแตกต่างกันไป ปริมาณและความเหนียวจะขึ้นอยู่กับช่วงของรอบการตกไข่ โดยหากเป็นช่วงวันที่มีการตกไข่ ตกขาวมักจะใสและมีปริมาณมาก ช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นสำหรับตกขาวที่ผิดปกติ คือการมีสี ปริมาณ และกลิ่นที่แปลกไป เช่น สีเขียวขุ่น สีเหลืองปนเขียว สีชมพูแดง (เกิดจากมีเลือดปน) มีกลิ่นเหม็นคาวมาก ปริมาณเยอะตลอดเวลา หรือมีอาการคันหรือแสบช่องคลอดร่วมด้วย หากมีตกขาวดังกล่าว ต้องพบแพทย์เพื่อรักษาค่ะซึ่งสาเหตุได้แก่1. การติดเชื้อแบคทีเรียในช่องคลอด ตกขาวจะมีปริมาณมาก สีเทาขุ่น มีกลิ่นเหม็นรุนแรง เหมือนคาวปลา ไม่มีคันช่องคลอด2.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอด รวมถึงอวัยวะเพศด้านนอกด้วย3. การติดเชื้อปรสิต ตกขาวมีกลิ่นเหม็น มีสีเหลืองเขียว หรือมีฟองปน และมีอาการแสบ คัน หรือเจ็บในช่องคลอด4. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวคล้ายหนอง มีกลิ่นเหม็น เจ็บช่องคลอดเจ็บขณะมีเพศสัมพันธ์ และมีอาการทางปัสสาวะผิดปกติร่วมด้วย เช่น แสบหรือขัดเวลาปัสสาวะ ปวดท้องน้อย5. ติดเชื้อไวรัสโรคเริมนอกจากจะมีตกขาวที่มากขึ้นแล้ว จะมีตุ่มแดงหรือแผลที่อวัยวะเพศร่วมด้วย6.มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน และมีอาการมีเลือดออกกะปริดกะปรอย เลือดออกหลังจากมีเพศสัมพันธ์ เป็นต้น